CELEX: 32021R1986
Language: hr
Date: 2021-11-15 00:00:00
Title: Uredba Vijeća (EU) 2021/1986 od 15. studenoga 2021. o izmjeni Uredbe (EZ) br. 765/2006 o mjerama ograničavanja u odnosu na Bjelarus

16.11.2021   
               
               
                  HR
               
               
                  Službeni list Europske unije
               
               
                  L 405/3
               
            
         UREDBA VIJEĆA (EU) 2021/1986
         od 15. studenoga 2021.
         o izmjeni Uredbe (EZ) br. 765/2006 o mjerama ograničavanja u odnosu na Bjelarus
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EZ) br. 765/2006 (2) provodi se Odluka 2012/642/ZVSP i posebno se predviđa zamrzavanje financijskih sredstava i gospodarskih izvora te se zabranjuje stavljanje na raspolaganje financijskih sredstava ili gospodarskih izvora osobama, subjektima ili tijelima odgovornima za teška kršenja ljudskih prava ili represiju civilnog društva i demokratske oporbe ili osobama, subjektima ili tijelima čije aktivnosti na neki drugi način ozbiljno ugrožavaju demokraciju ili vladavinu prava u Bjelarusu ili koji imaju koristi od Lukašenkova režima ili ga podupiru.
                  
               
                     (2)
                  
                  
                     Uredbom Vijeća (EU) 2021/1030 (3), kojom je izmijenjena Uredba (EZ) br. 765/2006, uvedene su dodatne ciljane gospodarske sankcije, među ostalim i zabrana pružanja usluga osiguranja i reosiguranja bjeloruskoj vladi i bjeloruskim javnim tijelima i agencijama.
                  
               
                     (3)
                  
                  
                     Vijeće je 15. studenoga 2021. donijelo Odluku (ZVSP) 2021/1989 (4) kojom se mijenja Odluka 2012/642/ZVSP i uvode određene iznimke od zabrane pružanja usluga osiguranja i reosiguranja bjeloruskoj vladi i bjeloruskim javnim tijelima i agencijama kako bi se izbjegle neželjene posljedice.
                  
               
                     (4)
                  
                  
                     Određene mjere obuhvaćene su područjem primjene Ugovora i stoga je za provedbu tih mjera potrebno regulatorno djelovanje na razini Unije, kako bi se osiguralo da ih gospodarski subjekti u svim državama članicama ujednačeno primjenjuju.
                  
               
                     (5)
                  
                  
                     Uredbu (EZ) br. 765/2006 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Članak 1.l Uredbe (EZ) br. 765/2006 zamjenjuje se sljedećim:
            
               
                  „Članak 1.l
                  
                     1.   Zabranjuje se pružanje usluga osiguranja ili reosiguranja:
                     
                                 i.
                              
                              
                                 bjeloruskoj vladi, njezinim javnim tijelima, korporacijama ili agencijama; ili
                              
                           
                                 ii.
                              
                              
                                 svakoj fizičkoj ili pravnoj osobi, subjektu ili tijelu koji djeluju u ime ili prema uputama pravne osobe, subjekta ili tijela iz točke i.
                              
                           
                  
                     2.   Zabrane iz stavka 1. ne primjenjuju se na pružanje usluga obveznog osiguranja ili osiguranja od odgovornosti za štetu nanesenu trećim osobama bjeloruskim osobama, subjektima ili tijelima ako se osigurani rizik nalazi u Uniji ni na pružanje usluga osiguranja za bjeloruske diplomatske ili konzularne misije u Uniji.
                  
                  
                     3.   Zabranama iz stavka 1. ne dovodi se u pitanje izvršavanje ugovora sklopljenih prije 25. lipnja 2021. ni pomoćnih ugovora koji su potrebni za izvršavanje takvih ugovora.”.
                  
               
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. studenoga 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 285, 17.10.2012., str. 1.
         
         
            (2)  Uredba Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (SL L 134, 20.5.2006., str. 1.).
         
            (3)  Uredba Vijeća (EU) 2021/1030 od 24. lipnja 2021. o izmjeni Uredbe EZ br. 765/2006 o mjerama ograničavanja u odnosu na Bjelarus (SL L 224 I , 24.6.2021., str. 1.).
         
            (4)  Odluka Vijeća (ZVSP) 2021/1989 od 15. studenoga 2021. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu (vidjeti stranicu 8 ovoga Službenog lista).